Hundredevis af forældre gik i foråret amok over nogle kort med dyremotiver fra Dansk Supermarked.

Nogle kort var vanskelige at få fat i. Det var specialkort, som blev fremstillet i et mindre oplag end de almindelige kort, hvilket gjorde forældrene oprørte, da deres børn fik svært ved at samle alle kortene.

Knap 1000 forældre deltog i en underskriftindsamling, hvorefter der blev sendt en klage til Forbrugerombudsmanden for urimelig markedsføring.

Læs også : Føtex i modvind: Over 800 kunder klager over dyre dyrekort

Forbrugerombudsmanden indledte en undersøgelse af kampagnen fra Dansk Supermarked. Men nu er det slået fast, at Dansk Supermarked ikke har handlet i strid med markedsføringsloven.

- Vi har undersøgt dyrekortkampagnen, og efter vores opfattelse er det næppe i strid med markedsføringsloven. Hensigten med kampagnen var at skabe et ønske hos børnene om at få samlekortene og på den måde påvirke forældrene. Efter vores opfattelse er det ikke i strid med markedsføringsloven, fordi det ikke er børnene, men forældrenes beslutning, hvad man køber, siger Forbrugerombudsmanden Christina Toftegaard Nielsen.

Supermarkedet Føtex kørte en kampagne med 140 dyrekort, som interesserede kunder - eller deres børn - kunne samle i et hæfte. Kunderne fik tilbudt fire dyrekort for hver 100 kroner, de købte for.

Ud af de 140 kort var 30 såkaldte 'specialkort', og de gav forældre landet over hovedbrud.

Begrundelsen fra Forbrugerombudsmanden lyder: